Joe Biden o va desemna pe Janet Yellen secretar al Trezoreriei. Ar fi prima femeie din istorie care va conduce Trezoreria.
CNBC: Joseph Biden o va desemna Janet Yellen secretar al Trezoreriei. Janet Yellen a fost preşedinte al Rezervei Federale în Administraţia Barack Obama. Analist: "Janet Yellen este o personalitate solidă, nu are un ton partizan".
Preşedintele-ales al SUA, Joseph Biden, o va desemna pe Janet Yellen, fost preşedinte al Rezervei Federale (FED), secretar al Trezoreriei, afirmă surse politice de la Washington citate de postul CNBC.Janet Yellen, în vârstă de 74 de ani, are cele mai mari şanse de a obţine susţinerea senatorilor republicani pentru a fi validată în funcţia de secretar al Trezoreriei.Janet Yellen este expert la Institutul Brookings şi a fost preşedinte al Rezervei Federale (FED) în timpul Administraţiei Barack Obama."Cred că Janet Yellen este o personalitate solidă, nu are un ton partizan şi cred că exact asta vrea Joe Biden", explică expertul Tom Block, de la compania de consultanţă Fundstrat Global Advisors.